**124**/2019. (XI. 22.) sz. Kt. határozat

A lakás megvalósítását szolgáló építési tevékenységre vonatkozó változtatási tilalom elrendeléséről szóló 24/2019. (XI. 25.) 1. § (2) bekezdésében hivatkozott követelmények:

1. A HÉSZ 13. § (2) bekezdése figyelmen kívül hagyása mellett:

Lakófunkció esetén amennyiben az övezeti előírás másképpen nem rendelkezik, 150 m2 és annál kisebb nettó alapterületű lakásméretig 2 db, 150 m2 lakásméret felett legalább 3 db személygépjármű elhelyezési lehetőségét kell biztosítani minden egyes lakás után a telken belül. Lakófunkció esetén nem alkalmazható a járművek pakolási rendjének egyes szabályairól szóló önkormányzati rendelet 4. § - a.

1. A HÉSZ 14. § figyelmen kívül hagyása mellett:

2.1 Lakófunkció rendeltetésszerű használatához – amennyiben az övezeti előírás másképpen nem rendelkezik – a lakásonként szükséges személygépjármű elhelyezési lehetőséget az alábbiak betartásával kell biztosítani:

a) legfeljebb 100 m2 nettó alapterületű lakásméretig épületen belüli gépjárműtároló és felszíni tároló hely is kialakítható,

b) 100 m2-nél nagyobb, de legfeljebb 150 m2 nettó alapterületű lakásméretnél a lakáshoz tartozó

ba) legalább 1 dbépületen belüli és 1 db telken belüli felszíni gépjárműtároló hely elhelyezése esetén a HÉSZ 1. mellékletében meghatározott beépítés megengedett legnagyobb mértéke alapján számított beépíthető alapterület teljes mértékben figyelembe vehető,

bb) 2 db telkenbelüli felszíni gépjárműtároló hely elhelyezése esetén a HÉSZ 1. mellékletében meghatározott beépítés megengedett legnagyobb mértéke alapján számított beépíthető alapterületet lakásonként 30 m2-rel kell csökkenteni,

c) 150 m2-nél nagyobb nettó alapterületű lakásméretnél

ca) legalább 2 db épületen belüli gépjárműtároló elhelyezése esetén a HÉSZ 1. mellékletében meghatározott beépítés megengedett legnagyobb mértéke alapján számított beépíthető alapterület teljes mértékben figyelembe vehető,

cb) 1 db épületen belüli és 1 db telkenbelüli felszíni gépjárműtároló hely elhelyezése esetén az 1. mellékletben meghatározott beépítés megengedett legnagyobb mértéke alapján számított beépíthető alapterületet lakásonként 30 m2-rel kell csökkenteni,

cc) 2 db felszíni tároló hely elhelyezése esetén a HÉSZ 1. mellékletében meghatározott beépítés megengedett legnagyobb mértéke alapján számított beépíthető alapterületet lakásonként 60 m2-rel kell csökkenteni.

2.2 Nem lakófunkció rendeltetésszerű használatához, a HÉSZ 13. § (1) alapján keletkező gépjármű elhelyezési kötelezettség egésze - a 2.3 pontban foglaltak szerint, - az ingatlan előtti közterületen is kialakítható a közterület tulajdonosának engedélyével,

2.3 Nem lakófunkció rendeltetésszerű használatához, a HÉSZ 13. § (1) alapján keletkező gépjármű elhelyezési kötelezettség személygépjárművek esetén az ingatlannal határos közútszakaszon, - az ingatlan telekhatárától mért legfeljebb 250 m-en belül, - is biztosítható, továbbá egyéb gépjárművek elhelyezése esetén a telek határaitól mért legfeljebb 100 méteren belüli más építési telken is biztosítható, amennyiben az alábbi korlátozások valamelyike fennáll:

a) a telek számára ki- és behajtás forgalomtechnikai okok miatt nem engedélyezhető,

b) a telek meglévő beépítése miatt a telken belül létesítendő tároló hely számára a közúti csatlakozás nem biztosítható,

c) a telek közterületi szélessége nem éri el a 10 métert,

d) a telek területe nem éri el a 300 m2-t,

e) a telken lévő már védett növényzet, vagy egyéb műszaki okok miatt a telken belül létesítendő tároló hely nem helyezhető el.

2.4 Felszíni gépjármű tároló hely céljára csak burkolt felület vehető figyelembe.

1. Településközpont vegyes, kisvárosias és kertvárosias lakóterületek építési övezeteiben, egynél több lakó rendeltetési egység egy épületben történő elhelyezésének feltétele, hogy a legkevesebb 4x4 m bruttó alapterületi mérettel rendelkező önálló rendeltetési egységek, egymáshoz legalább 4 m-es alaprajzi szakaszon közvetlenül csatlakozzanak.

Felelős: Dr. Szalay László polgármester

Határidő: folyamatos